అబ్దుల్ హక్ విద్యార్థి

అబ్దుల్ హక్ విద్యార్థి (1888–1977) లేదా మౌలానా అబ్దుల్ హక్ విద్యార్థి  ఒక పాకిస్తానీ పండితుడు, రచయిత, ఇస్లామిక్ ప్రవక్త, ఉపదేశకుడు, లాహోర్ అహ్మదీయా ఉద్యమంలో ప్రముఖ వ్యక్తి. ఆయన 1907లో ఈ ఉద్యమంలో చేరాడు.  1914లో మౌలానా ముహమ్మద్ అలీ, ఆయన సహచరులు లాహోర్లో అహ్మదీయా అంజుమన్ ఇషా‘అత్ ఇస్లాంను స్థాపించారు. అప్పుడు మౌలానా అబ్దుల్ హక్ కూడా ఆ సంస్థలో చేరాడు. ఆయన మిగిలిన జీవితాన్ని అక్కడే మిషనరీగా, జర్నలిస్టుగా, ఉపన్యాసకుడిగా, రచయితగా, పండితుడిగా గడిపాడు. అబ్దుల్ హక్ సంస్కృతం, ఇతర భాషలను, హిందూ గ్రంథాలను కూడా అధ్యయనం చేశాడు. ఆయన లక్ష్యం ముహమ్మద్ గురించి ప్రాచీన గ్రంథాలలో ఉన్న ప్రవచనాలను కనుగొనడం, ఇస్లాంపై ఉన్న ప్రతికూల విమర్శలను ఖండించడం అని భావించబడుతుంది. వేదాలుపై ఉన్న విశేష పరిజ్ఞానంతో ఆయనకు విద్యార్థి అనే బిరుదు లభించింది. 1918 నుండి 1940ల దశకము వరకు, ఆయన ఆర్య సమాజం, ఇతర హిందూలు, క్రైస్తవ మిషనరీలుకు వ్యతిరేకంగా ప్రజా వాదనల్లో పాల్గొన్నాడు. అతను ఒక హిందూ ధార్మిక గ్రంథమైన యజుర్ వేదంలోని కొంత భాగాన్ని ఉర్దూలోకి అనువదించి ప్రచురించాడు.
 రచనలు 

 Muhammad in World Scriptures 
Muhammad in World Scriptures అనేది అబ్దుల్ హక్ విద్యార్థి రచించిన పుస్తకం. ఇది తొలిసారిగా 1936లో ఉర్దూలో ప్రచురించబడింది. ఈ పుస్తకం రచించబడిన సమయంలో దీనికి Mithaq-al-Nabiyeen (میثاق النبیین, “ప్రవక్తల వాగ్దానం”) అనే పేరు ఉండేది. ఈ పుస్తకం 1942లో ఆంగ్లంలోకి అనువదించబడింది. ఆ అనువాదం ప్రచురితమైన తరువాత ఈ పుస్తకం ప్రపంచవ్యాప్తంగా ఎంతో ప్రజాదరణ పొందింది. ఈ పుస్తకం ప్రకారం, ప్రపంచ ప్రధాన మతాల గ్రంథాలలో ముహమ్మద్ ప్రవక్త గురించి సూచనలు ఉన్నాయని పేర్కొంటుంది. ఇందులో అబ్రహామీయ మతాలు మాత్రమే కాకుండా, భారతీయ మతాల గ్రంథాలలో కూడా ఆయన ప్రస్తావన ఉందని రచయిత వాదిస్తారు. ఈ పుస్తకం ఆంగ్ల అనువాదం మూడు సంపుటాలుగా, మూడు సంచికలతో ప్రచురితమైంది. ఇది టర్కిష్, ఇండోనేషియన్, ఫ్రెంచ్ వంటి అనేక భాషలలోకి కూడా అనువదించబడింది. ఇంటర్-ఫెయిత్ పరిశోధకులు, రచయితలైన అహ్మద్ దీదాత్, జాకిర్ నాయిక్, వేద ప్రకాశ్ ఉపాధ్యాయ్ , అబ్బాస్ మహ్మూద్ అల్-అక్కాద్, ముహమ్మద్ జవాద్ మఘ్నీయ్యా మొదలైనవారు ఈ పుస్తకాన్ని విస్తృతంగా ఉటంకించారు.
 సంచికలు 
 మీథాఖ్-ఉన్-నబియ్యిన్ (ఉర్దూ), 1936
 Muhammad in World Scriptures – ఉర్దూ గ్రంథం మీథాఖ్-ఉన్-నబియ్యిన్ యొక్క ఆంగ్ల అనువాదం, 1942
 Mohammad in World Scriptures, Buddha foretells the advent of [the] prophet of Islam, ఎవర్గ్రీన్ ప్రెస్, 1955 
 Mohammad in World Scriptures, Ahmadiyya Anjuman Ishaat-i-Islam, 2వ, విస్తరించిన సంచిక, 1968 
 Muhammad in Parsi, Hindoo and Buddhist Scriptures, ఇస్లామిక్ బుక్ సర్వీస్, 1983 
 Mohammad in World Scriptures, ఆడమ్ పబ్లిషర్స్ & డిస్ట్రిబ్యూటర్స్, 2వ సంచిక, 1994 

 మూలాలు 

 బాహ్య లింకులు 
 మౌలానా అబ్దుల్ హక్ విద్యార్థి జీవిత చరిత్ర
 మౌలానా అబ్దుల్ హక్ విద్యార్థి సాహిబ్ ఫోటో 

Category:1888 జననాలు
Category:1977 మరణాలు
Category:హిందూమతం, ఇస్లాం